Jón Ólafsson (heimspekingur)

Jón Ólafsson (fæddur 1964) er íslenskur heimspekingur.

 Menntun 
Jón lauk B.A.-prófi frá Háskóla Íslands árið 1989. Að námi sínu loknu við Háskóla Íslands hlaut Jón styrk til náms við Moskvuháskóla og dvaldi eitt ár í Moskvu. Eftir tveggja ára starf á fréttastofum Ríkisútvarpsins, hélt Jón til Bandaríkjanna þar sem hann nam heimspeki við Columbia University. Hann hlaut doktorsgráðu frá Columbia árið 2000. Doktorsritgerð Jóns heitir Conflict and Method: An Essay on Dewey og fjallar um heimspeki bandaríska heimspekingsins Johns Dewey. Eftir að námi lauk var hann forstöðumaður Hugvísindastofnunar Háskóla Íslands um þriggja ára skeið, en gegnir nú stöðu prófessors og forseta félagsvísindadeildar við Háskólann á Bifröst.

 Helstu ritverk 
 Appelsínur frá Abkasíu. Vera Hertzsch, Halldór Laxness og hreinsanirnar miklu (Reykjavík: Forlagið, 2012).
 Kæru félagar: íslenskir sósíalistar og Sovétríkin 1920-1960 (Reykjavík: Mál og menning, 1999).

Flokkur:Íslenskir heimspekingar
Flokkur:Þekkingarfræðingar